钦定古今图书集成/理学汇编/字学典/第078卷 > 海岳名言 > 《论石刻》
## 钦定古今图书集成/理学汇编/字学典/第078卷 > 海岳名言 > 《论石刻》

石刻不可学，但自书使人刻之，非己书也。故必须真
迹观之乃得趣。如颜真卿每使家童刻字，故会主人
意，修改波撆，致大失真。唯《吉州庐山题名》，题讫而去，
后人刻之，故皆得其真，无做作之差，乃知颜出于褚
也。又真迹皆无蚕头燕尾之笔，与郭知运争《坐位帖》，
有篆籀气。颜杰思也。柳与欧为丑怪恶札，祖其弟公
绰，乃不俗于兄。“筋骨”之说出于柳。世人但以怒张为
筋骨，不知不怒张自有筋骨焉。